**Tatra KT8D5N** je inovovaná verzia električky Tatra KT8D5 so stredným nízkopodlažnom článkom. Vozne KT8D5N boli vyrábané v rokoch 1998 a 1999 spoločnosťou ČKD Dopravné systémy v Prahe. Celkovo bolo vyrobených sedem kusov, všetky z nich boli dodané do Brna.

Historické pozadie
------------------

Vznik čiastočne nízkopodlažných električiek KT8D5N je datovaný do druhej polovice 90. rokov 20. storočia, kedy bola v Brne predĺžená električková trať v sídlisku Líšeň do zastávky Jírová. Táto nová konečná nebola vybavená klasickou slučkou, ale iba úvraťou, lebo sa chystalo ďalšie predĺženie koľají. Preto museli byť na linku č. 8, ktorá do Líšne od roku 1995 jazdí, vypravované výhradne veľkokapacitné obojsmerné električky KT8D5. 28 kusov nachádzajúcich sa v Brne síce dokázalo zabezpečiť plnú prevádzku na linke č. 8, problémy ale nastali s nutnou zálohou vo vozovni. Tradičné dodávateľ električiek preto ponúkol Dopravnému podniku mesta Brna vozne KT8D5 v modernizovanej variante. DPMB pôvodne predpokladal navýšenie počtu obojsmerných električiek na 40 kusov, kvôli problémom výrobca ale skončil na čísle 35 vozňov.

Trať v Líšni bola v roku 2004 skutočne predĺžená o jednu zastávku do definitívnej konečnej Mifková, aj tá je ale ukončená úvraťou.

Konštrukcia
-----------

Tatra KT8D5N konštrukčne vychádza z pôvodnej verzie KT8D5. Ide o obojsmerný motorový električkový vozeň, ktorý je usadený na štyroch dvojnápravových podvozkoch (každá náprava je hnacia). Karoséria električky sa skladá z troch článkov, ktoré sú spojené kĺbmi a prechodovými mechmi, ktoré sa nachádzajú nad strednými podvozkami. Najvýraznejšou zmenou oproti typu KT8D5 je odlišný stredný článok, ktorý je nízkopodlažný (nízkopodlažný priestor zaberá asi 10 % dĺžky vozňa). Každý vozeň má na oboch stranách vozňovej skrine pätoro dvojkrídlových dverí, pričom tie krajné v oboch článkoch sú užšie. Podlaha vozňa sa nachádza vo výške 925 mm na temenom koľajnice (v priestore kĺbov sa mierne dvíha na 995 mm), spojenie s nízkopodlažnou časťou (375 mm nad TK) zaisťujú tri schody. Čalúnené sedačky pre cestujúcich sú umiestnené 2+1, boli teda odstránené úzke uličky v predných častiach krajných článkov, kde mal model KT8D5 sedačky 2+2. Obe kabíny vodiča majú vlastnú klimatizačnú jednotku. Vozne sú aj vybavené elektronickými informačnými panelmi.

Na oboch čelách vozňa sú umiestnené skladacie spriahadla. Jednosmerné trakčné motory zapojené do série sú v podvozkoch umiestnené pozdĺžne (v každom podvozku dva) a sú pomocou kardanovej hriadele spojené s prevodovkou. Električka KT8D5N je vybavená elektrickou výzbrojou typu TV14D s IGBT tranzistormi, pulzné meniče sú chladené vzduchom. Na streche vozňa sa nachádzajú dva polopantografy. Vozne sú upravená pre normálny rozchod koľaje 1435 mm.

Dodávky električiek
-------------------

V rokoch 1998 a 1999 bolo vyrobených celkom 7 vozňov KT8D5N. Všetky boli dodané do Brna.

| Súčasný štát | Mesto | Stránka | Typ | Roky dodávok | Počet vozňov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Česko Česko | Brno | stránka | KT8D5N | 1998 – 1999 | 7 | 1729–1735 |   |  |

Prevádzka
---------

Všetkých sedem vyrobených kusov električky KT8D5N bolo dodaných brnianskemu dopravnému podniku. Prvé dva vozne sa v Brne objavili na konci decembra 1998, ďalšie tri v januári a februári 1999 a posledné dva v decembri 1999. Po rôznych skúškach a odstránení niektorých závad bol prvý vozeň KT8D5N zaradený do pravidelnej prevádzky s cestujúcimi 20. mája 1999.

Električky KT8D5N sú v prevádzke na niektorých rovnakých linkách ako staršie vozne KT8D5, predovšetkým však na linke č. 12, kde je vhodná ich veľká kapacita. Príležitostne sú vypravované aj na linky č. 1, 3 a 6. Na linke č. 8, kvôli ktorej boli zakúpené, sú využívané len sporadicky kvôli problémom so zatváraním dverí v atypicky naklonenej zastávke Krásneho. Vozne KT8D5N sú aj využívané pri rôznych výlukách.

Referencie
----------

1. ↑  HINČICA, Libor. Tramvaje KT8D5R.N2 v Brně. *Československý Dopravák*, 2008, čís. 3, s. 4-6.
2. 1 2 3  ČERNÝ, Martin, a kol. *Malý atlas městské dopravy 2002*. Praha : Gradis Bohemia, 2002. ISBN 80-902791-5-5. S. 83.
3. ↑   *Typový výkres tramvaje KT8D5* [online]. Skd.cz, [cit. 2009-01-11]. Dostupné online. Archivované 2004-10-20 z originálu.
4. 1 2   *Evidence DPMB: vozy KT8D5N* [online]. Bmhd.cz, [cit. 2013-01-14]. Dostupné online.
5. ↑  NESIBA, Zdeněk, a kol. *100 let elektrické pouliční dráhy v Brně 1900–2000*. Ústí nad Labem a Brno : Vojtěch Wolf – Vydavatelství WOLF, 2000. S. 83–84.
6. ↑   *Vypravenost: typ KT8D5, únor 2017* [online]. Bmhd.cz, [cit. 2017-03-01]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra KT8D5N**

Zdroj
-----

*Tento článok je čiastočný alebo úplný preklad článku Tatra KT8D5N na českej Wikipédii.*

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |